Uvimbe wa koromeo usababishwao na streptokoki (kwa Kiingereza Streptococcal pharyngitis au strep throat) ni ugonjwa ambao unasababishwa na bakteria inayoitwa “Streptococcus ya kundi A”. Maambukizi yanaathiri koo na findo (tezi mbili katika koo nyuma ya mdomo). Maambukizi katika koo pia yanaweza kuathiri zoloto. Dalili za kawaida ni pamoja na homa, uchungu kwa koo na tezi iliyofura (inayoitwa kivimbe timfu) katika shingo. Maambukizi katika koo inasababisha asilimia 37 ya uchungu wa koo miongoni mwa watoto. Maambukizi katika koo huenea kwa njia ya mawasiliano ya karibu na mgonjwa. Ili kuwa na uhakika mtu ana maambukizi katika koo, kipimo kinachoitwa throat culture kinahitajika. Hata bila kipimo hiki, ugonjwa huu unaweza kujulikana kwa sababu ya ishara. Kiua vijasumu kinaweza kumsaidia mtu aliye na maambukizi katika koo. Kiuua vijasumu ni dawa ambazo huua bakteria. Hizo hutumika zaidi ili kuzuia matatizo kama vile homa kang’ata badala ya kufupisha urefu wa ugonjwa. Dalili ya kawaida ni uchungu kwa koo, homa ya zaidi ya sentigredi 38°C (100.4°F), usaha (ugiligili wa manjano au kijani ulioundwa na bakteria waliokufa, na chembechembe nyeupe za damu) kwenye findo, na kivimbe timfu iliyofura.